《金陵怀古 其三》
清代·周起渭

江孔倾危不足论，可怜名士亦脂唇。犊车诣阙宁非妄，翟茀蒙尘岂是真。

削柿南流满淮甸，回戈东指下湘滨。帝星长白增芒耀，前路驱除定有人。

作者简介：（1662—1714）清贵州贵阳人，字渔璜，又字棡野。康熙三十三年进士，累官詹事府詹事。工诗，与姜宸英等齐名，又与史申义并称翰苑两诗人。